Vec: Interný predpis riaditeľky školy zo dňa 16. 09 . 2020.

 Pokyny upravujúce podmienky prevádzky a vnútorného režimu ZŠ a ŠKD na obdobie od 16. 09. 2020.

Interný predpis rešpektuje opatrenia a rozhodnutia a odporúčania Úradu verejného zdravotníctva SR a Rozhodnutie ministra školstva, vedy, výskumu a športu .

Riaditeľka ZŠ Podzáhradná 51 vydáva Pokyny upravujúce podmienky prevádzky a vnútorného režimu ZŠ a ŠKD na obdobie od 21. 09. 2020.

**Dňom 2. 9. 2020 sa obnovilo školské vyučovanie vo všetkých ročníkoch základnej školy.**

**Školská dochádzka je povinná.**

**Organizácia výchovno – vzdelávacieho procesu**

* Výchovno – vzdelávací proces prebieha v štandardnej forme, podľa rozvrhu.
* Školský klub detí zabezpečí nepremiešavanie detí z jednotlivých tried.
* Organizácia ŠvP a LV je možná len po odsúhlasení príslušným RÚVZ. Organizácia ŠVP pre 5. ročník je schválená RÚVZ Považská Bystrica.
* Organizácia a podmienky výchovy a vzdelávania v základnej škole pre školský rok 2020/2021 bude prebiehať v závislosti od toho, v akej fáze sa škola bude nachádzať:

**Zelená fáza** nastáva v prípade, že:

* v škole nie je podozrivý žiak, alebo zamestnanec.,
* v škole je jeden alebo viac detí alebo zamestnancov podozrivých z ochorenia na COVID- 19

( ani jeden žiak/zamestnanec nie je pozitívny ).

Žiaka či zamestnanca môže určiť ako podozrivého jedine miestny príslušný RÚVZ alebo všeobecný lekár. Zákonný zástupca lebo zamestnanec oznámi po indikácii RÚVZ alebo všeobecným lekárom, že je u jeho dieťaťa alebo u neho / zamestnanca/ podozrenie na COVID-19. Škola následne čaká na prípadné pokyny a poskytuje súčinnosť RÚVZ. Mobilizujú sa skladové zásoby OOPP a dezinfekčné opatrenia.

* Vstup cudzím osobám do priestorov školy je možný len s výnimkou potvrdenou riaditeľom školy a čestným vyhlásením o bezinfekčnosti danej osoby. Pod cudzou osobou sa rozumie akákoľvek iná osoba okrem zamestnanca školy a žiaka . Informáciu o zákaze a podmienkach vstupu škola zverejní na vchodových dverách a webovskom portáli školy.
* Zamestnanci predkladajú po každom prerušení dochádzky do zamestnania v trvaní viac ako 3 dni po sebe nasledujúce ( vrátane víkendov a sviatkov ) písomné vyhlásenie o tom, že zamestnanec neprejavuje príznaky ochorenia a nemá nariadené karanténne opatrenie, resp. PN vystavenú príslušným lekárom.
* Zákonný zástupca predkladá po každom prerušení dochádzky žiaka do základnej školy v trvaní viac ako 3 po sebe nasledujúce dni ( vrátane víkendov a sviatkov ) písomné vyhlásenie zákonného zástupcu o bezinfekčnosti. Pri prerušení viac ako 5 pracovných dní ( víkendy a sviatky sa nezapočítavajú ) z dôvodu akéhokoľvek ochorenia predkladá potvrdenie o chorobe vydané všeobecným lekárom pre deti a dorast. V prípade, že u dieťaťa je podozrenie alebo potvrdené ochorenie COVID-19, bezodkladne o tejto situácii informuje príslušného vyučujúceho a riaditeľa školy. Povinnosťou zákonného zástupcu je aj bezodkladné nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným hygienikom. za týchto podmienok je dieťa zo školy vylúčené.

**Opatrenia školy kvôli prevencii nákazy COVID - 19**

* Opatrenia sú založené na princípe ROR – Rúško, Odstup, Ruky.
* Pri ceste do školy sa žiaci riadia aktuálnymi opatreniami ÚVZ SR a pokynmi RÚVZ.
* Sprevádzajúce osoby sa vo vnútorných priestoroch školy nepohybujú s výnimkou žiakov prvého ročníka základnej školy.
* Žiaka môže v budove školy sprevádzať vždy len jeden zákonný zástupca.
* Odporúčame minimalizovanie zhromažďovania osôb pred základnou školou.
* Základná škola v spolupráci so zriaďovateľom zabezpečí dezinfekciu rúk všetkých osôb pri vstupe do budovy, a to dezinfekčným prostriedkom vhodne umiestneným.
* Zákonný zástupca predkladá pri prvom nástupe žiaka do základnej školy Zdravotný dotazník (príloha č.3) a Vyhlásenie ZZ o bezinfekčnosti (príloha č. 4).
* Žiak si do tašky odloží rezervné rúško (pre prípad znečistenia svojho používaného rúška).
* Žiak si odchádza umyť ruky bežným spôsobom, ktorý je v súlade s aktuálnymi hygienicko – epidemiologickými nariadeniami.
* Žiak nosí rúško všade vo vnútorných priestoroch základnej školy, okrem svojej triedy v interných priestoroch školy, kde prebieha výchovno - vzdelávací proces, ak nie je inak určené z nariadenia ÚVZ SR.
* Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR.
* Pedagogický zamestnanec a odborný zamestnanec (napr. aj asistent učiteľa alebo špeciálny pedagóg, psychológ) majú odporučené nosiť rúško alebo ochranný štít pri výkone výchovno-vzdelávacieho procesu, v ostatných prípadoch nosia rúško alebo ochranný štít v súlade s aktuálnymi opatreniami ÚVZ SR.
* V miestnosti, v ktorej sa zdržuje trieda, je zabezpečené časté a intenzívne priame vetranie.
* Školské aktivity budú organizované tak, aby bolo možné časť dňa tráviť vonku či už v areáli školy alebo mimo neho podľa podmienok školy a klimatických podmienok.
* Budeme preferovať vyučovanie ucelených tried v triedach a podľa možností nestriedať pri výučbe miestnosti.
* Prestávky medzi hodinami sa budú konať v danej triede pri priamom vetraní s cieľom eliminovať prechádzanie sa po chodbách alebo v exteriéri.
* Vyučujúci budú opakovane upozorňovať žiakov na dodržiavanie hygienických pravidiel pri kašľaní a kýchaní.
* Rukavice pre bežné činnosti nie sú nutné, potrebné sú napr. pri príprave jedla, likvidácii odpadov, dezinfekcii atď.
* Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.
* Nepoužívať textilné uteráky a vzduchové sušiče rúk.
* Nepoužívať klimatizačné zariadenia a ventilátory.
* Upratovanie a dezinfekcia toaliet bude prebiehať minimálne dvakrát denne a podľa potreby.
* Upratovací personál musí byť školníkom informovaný a poučený o sprísnených podmienkach upratovania a o potrebe priebežného čistenia a dezinfekcie dotykových plôch, ostatných povrchov a predmetov.
* Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej raz denne.
* Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne dvakrát denne a podľa potreby (napr. kľučky dverí).
* Zabezpečiť smetné koše tak, aby nebol nutný fyzický kontakt rúk s košom pri zahadzovaní odpadu (napr. odstránenie vrchného uzáveru koša a pod.)
* **Upratovačky** školník oboznámi so sprísnenými podmienkami zabezpečujúcimi hygienicko-epidemiologické normy, režime priebežného čistenia a dezinfekcie dotykových plôch a ostatných povrchov. Jedná sa najmä o: dôkladné čistenie všetkých povrchov ( vrátane telefónov, počítačov, klávesníc...) min. 1x denne, vybavenie toaliet mydlom v dávkovači a jednorazovými utierkami, umiestnenie dávkovačov s dezinfekčným prostriedkom na ruky a ich pravidelné dopĺňanie, dezinfikovanie a upratovanie toaliet min. 2x denne, nepoužívať ventilátory, kľučky dezinfikovať min. 2x denne a zo smetných košov odstrániť vrchný uzáver. Rúško a rukavice sú povinné.
* **Stravovanie**
* Stravovanie obvyklým spôsobom, ale tak, aby sa triedy nepremiešavali.
* Stravovanie len pre žiakov, zamestnancov školy bez stravovania cudzích stravníkov. V prípade cudzích osôb zriadiť výdajne okienko, aby neprišlo k premiešavaniu so žiakmi a zamestnancami školy.
* Pokrmy či balíčky vydáva personál vrátane čistých príborov. Deti si jedlo a pitie samé nedokladajú a neberú si ani príbory.
* Pri príprave jedál a pri vydávaní je nutné dodržiavať, zvýšenou mierou, bežné hygienické pravidlá.
* Výdaj jedla je potrebné uskutočniť do troch hodín od jeho prípravy, inak môže dôjsť k jeho znehodnoteniu.

**Pri podozrení na ochorenie dodržiavať tieto pokyny:**

• Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy a školského klubu detí.

 • **Ak žiak** v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.

Žiak podozrivý na ochorenie COVID-19 nenavštevuje školské zariadenie a do usmernenia príslušným RÚVZ, alebo všeobecným lekárom žiaka, alebo oznámenia výsledku jeho RT-PCR testu zákonným zástupcom, výučba prebieha štandardným spôsobom. Ak je podozrivý podrobený RT-PCR testu a výsledok je negatívny, zákonný zástupca informuje školu, výučba pokračuje v štandardnom spôsobe. Podozrivého žiaka manažuje príslušný RÚVZ, ,alebo všeobecný lekár pre deti a dorast. Ak je výsledok pozitívny, zákonný zástupca informuje školu. Škola prechádza do oranžovej fázy. Podozrivého ďalej manažuje RÚVZ alebo všeobecný lekár. V prípade, že podozrivý nie je podrobený RT-PCR testu, podozrivého manažuje RÚVZ, alebo lekár. Škola sa ďalej riadi usmerneniami RÚVZ.

• **Ak sa u zamestnanca** základnej školy alebo školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

Podozrivý pracovník nenavštevuje školské zariadenie a do usmernenia RÚVZ alebo všeobecným lekárom, alebo výsledkov jeho RT-PCR testu výučba prebieha štandardným resp. upraveným spôsobom. Ak je podozrivý podrobený RT-PCR testu a výsledok je negatívny, informuje zamestnávateľa, výučba pokračuje v štandardnom spôsobe. Podozrivého manažuje príslušný lekár, alebo RÚVZ, ktorí rozhodnú o návrate zamestnanca do pracovného pomeru. Ak je výsledok testu pozitívny, informuje zamestnávateľa, situáciu ďalej manažuje príslušný RÚVZ alebo lekár a prechádza škola do oranžovej fázy.

Pri **podozrení na ochorenie v prípade zákonného zástupcu alebo osoby v úzkom kontakte so žiakom alebo zamestnancom školy** výučba prebieha štandardným spôsobom ( s výnimkou podozrenia ochorenia viacerým pedagogickým zamestnancom s nariadenou karanténou / a škola v prípade potreby poskytuje súčinnosť RÚVZ.

 **Pracovno-právne vzťahy**

• Pri prvom nástupe do práce všetci zamestnanci školy vyplnia Zdravotný dotazník o zdravotnom stave pred nástupom do zamestnania (príloha č. 1). Zamestnanci predkladajú po každom prerušení dochádzky v trvaní viac ako tri dni písomné vyhlásenie o tom, že zamestnanec neprejavuje príznaky prenosného ochorenia a nemá nariadené karanténne opatrenie (príloha č. 1a).

• Zamestnanci školy plnia svoje pracovné povinnosti osobne na pracovisku podľa pracovnej zmluvy a pracovnej náplne.

 • Ak niektorý zo zamestnancov zo subjektívnych dôvodov (obava z nákazy, nepodložená klinickými príznakmi) odmieta vykonávať pracovnú činnosť osobne a na pracovisku, zamestnávateľ môže: sa dohodnúť so zamestnancom na čerpaní dovolenky ( § 111 ods. 1 Zákonníka práce) alebo ospravedlniť neprítomnosť zamestnanca na pracovisku bez náhrady mzdy (tzv. prekážka v práci na strane zamestnanca) podľa § 141 ods. 3 písm. c) Zákonníka práce.

Pri podozrení na ochorenie COVID-19 v prípade zamestnanca, tento odchádza do domácej izolácie, zamestnávateľ mu ospravedlní jeho neprítomnosť na pracovisku a poskytne mu náhradu mzdy – uplatní tzv. prekážku v práci na strane zamestnávateľa, a to až do získania/ potvrdenia negatívneho výsledku laboratórneho testu, alebo usmernenia RÚVZ/ všeobecným lekárom. Po negatívnom výsledku pokračuje vo výkone pracovnej činnosti v súlade s pracovnou zmluvou. Ak bolo testovanie pozitívne, zamestnávateľ postupuje v súlade s pokynmi RÚVZ.

**Špeciálne usmernenie počas školského roku 2020/2021**

Opatrenia školy od 16. 9. 2020 kvôli prevencii nákazy COVID-19 majú smerovať ku implementácii odporúčaní Úradu verejného zdravotníctva a sú založené na princípe ROR - Rúško, Odstup, Ruky.

Rúško je opatrením na obmedzenie priestorovej distribúcie kvapôčok telesných tekutín.

Odstup je opatrením smerujúcim k minimalizácii osobných kontaktov a na obmedzovanie skupinových aktivít napr. pri službách žiakom a zamestnancom.

Ruky sú opatrenia eliminujúce prenos infekcie z kontaminovaného povrchu na sliznice.

Okrem osobnej hygieny sú ďalšími opatreniami aj čistenie kontaktných povrchov a minimalizácia bodov s frekventovaným dotykom.

Do 30. 9. 2020 sa nad rámec zelenej fázy:

• Pri vstupe do školy sa vykonáva ranný filter (príloha č. 3 obsahuje najčastejšie otázky ohľadom ranného filtra).

• nástup do školy rozdelíme na niekoľko časových úsekov, napr. v 10 min. intervaloch.

• Žiaci prvého stupňa majú odporúčané nosiť rúška, nosia ich v spoločných priestoroch, mimo svoju učebňu. Ostatní žiaci povinne nosia rúško všade vo vnútorných priestoroch základnej školy, vrátane svojej triedy v interných priestoroch školy.

 • Nepedagogický zamestnanec školy nosí rúško alebo ochranný štít v súlade s aktuálnymi opatreniami ÚVZ SR. Pedagogický zamestnanec a odborný zamestnanec nosí rúško alebo ochranný štít.

 • Odporúčame organizovať aktivity tak, aby bolo možné väčšiu časť dňa tráviť vonku či už v areáli školy alebo mimo neho podľa podmienok školy a klimatických podmienok.

Telesná výchova sa realizuje jedine v exteriéri.

 • Telocvičňa a ostatné vnútorné priestory na šport sa do 30.9. nevyužívajú.

 • Upratovanie a dezinfekcia toaliet prebieha minimálne 3x denne a podľa potreby.

• Dôkladné čistenie všetkých miestností, v ktorých sa žiaci, pedagogickí zamestnanci, odborní zamestnanci a ďalší zamestnanci školy nachádzajú, sa musí vykonávať najmenej raz denne.

• Dezinfekcia dotykových plôch, ostatných povrchov alebo predmetov, ktoré používa zvlášť veľký počet ľudí, musí byť vykonávaná minimálne 2x denne a podľa potreby (napr. kľučky dverí).

 • Vyššie uvedené opatrenia sa podľa epidemiologickej situácie môžu predĺžiť a odporúča sa ich dodržiavanie aj počas obdobia 16. 9. – 30. 9. 2020.

**Oranžová fáza** nastáva v prípade potvrdenia ochorenia COVID-19 u žiaka alebo zamestnanca, či v prípade nariadenia ÚVZ SR. Nad rámec opatrení zelenej fázy je jej cieľom pripraviť školu a žiakov na prípadnú červenú fázu. Nastane dodatočná mobilizácia skladových zásob OOPP a dezinfekčných opatrení. **V prípade potvrdeného žiaka** ak sa ochorenie na COVID-19 potvrdí u jedného žiaka, odporúčame prerušiť vyučovanie v triede daného žiaka a vylúčiť z vyučovacieho procesu jeho úzke kontakty. Žiak postupuje podľa usmernení všeobecného lekára, prípadne RÚVZ, škola postupuje podľa usmernenia v tomto materiály, prípadne podľa miestne príslušného RÚVZ. V škole sa uskutoční dezinfekcia.

Ak sa u niektorého z osôb vylúčených zo školského procesu objavia počas doby domácej izolácie príznaky na COVID-19, dotyčného manažuje príslušný lekár, alebo miestne príslušný RÚVZ. Ak sa počas izolácie potvrdí ochorenie na COVID-19 u ďalšieho žiaka, škola postupuje podľa červenej fázy.

**V prípade potvrdeného PZ alebo OZ** je potrebné vylúčiť zo školského procesu osoby v úzkom kontakte daného zamestnanca. Zamestnanec postupuje podľa usmernenia lekára, prípadne RÚVZ. Škola postupuje podľa usmernenia RÚVZ. V škole sa uskutoční dezinfekcia.

Ak sa u niekoho z priamych kontaktov zamestnancov objavia príznaky na COVID -19, dotyčného manažuje lekár alebo RÚVZ. Ak sa ochorenie na COVID-19 počas izolácie potvrdí u ďalšieho zamestnanca, škola postupuje podľa červenej fázy.

**V prípade potvrdeného nepedagogického zamestnanca** je potrebné vylúčiť zo školského procesu osoby v úzkom kontakte daného zamestnanca. Zamestnanec postupuje podľa pokynov lekára, alebo RÚVZ. V škole sa uskutoční dezinfekcia.

Ak sa u niekoho z priamych kontaktov zamestnancov objavia príznaky &cOVID-19, dotyčného manažuje lekár alebo RÚVZ. Ak sa ochorenie na COVID-19 potvrdí počas doby izolácie u ďalšieho zamestnanca, škola postupuje podľa červenej fázy.

**V prípade potvrdenia zákonného zástupcu, alebo osoby v úzkom kontakte so žiakom alebo pracovníkom** žiak alebo pracovník sa stáva úzkym kontaktom a postupuje sa podľa opatrení zelenej fázy.

**Organizácia V-V procesu:**

* u žiakov s prerušeným V-V procesom škola zváži dištančnú formu vzdelávania.
* až do prechodu do červenej fázy prebieha vzdelávanie spôsobom, aký umožňuje personálne zabezpečenie školy.

**Pracovno-právne vzťahy**: ak zamestnanec prechádza do domácej izolácie, zamestnávateľ v uvedenom prípade ospravedlní neprítomnosť na pracovisku a poskytne mu náhradu mzdy – uplatní tzv. prekážku v práci na strane zamestnávateľa.

Počas prerušenia vyučovania zamestnávateľ ospravedlní neprítomnosť na pracovisku s náhradou mzdy.

Ak je V-V proces organizovaný dištančne, PZ zabezpečuje dištančné vzdelávanie formou práce z domu a patrí mu príslušný plat.

Ak sa jedná o nepodloženú obavu z nákazy a zamestnanec zo subjektívnych dôvodov odmieta vykonávať pracovnú činnosť osobne na pracovisku, zamestnávateľ môže sa dohodnúť na čerpaní dovolenky, resp. ospravedlniť neprítomnosť zamestnanca na pracovisku bez náhrady mzdy.

**Červená fáza** nastáva pri viacerých potvrdených pozitívnych prípadoch medzi žiakmi alebo pracovníkmi, jedná sa o epidemický výskyt a po nariadení RÚVZ. Nad rámec zelenej a oranžovej fázy platí:

**V prípade potvrdeného ochorenia u žiakov jednej triedy** odporúča sa prerušiť vyučovanie v tejto triede. Vylúčiť z V-V procesu ich úzke kontakty. Žiaci postupujú podľa usmernení lekára alebo RÚVZ. V škole sa uskutoční dezinfekcia.

Ak sa u niektorého z osôb vylúčených zo školského procesu objavia počas doby zatvorenia triedy príznaky na COVID-19, alebo sa u neho potvrdí ochorene, prerušuje sa štandardný V-V proces v každej triede a postupuje sa podľa usmernenia miestne príslušného RÚVZ.

**V prípade potvrdeného ochorenia u žiakov z rozličných tried** odporúča sa prerušiť vyučovanie v triedach týchto žiakov a vylúčiť z vyučovacieho procesu ich úzke kontakty. Žiaci postupujú podľa lekára, resp. RÚVZ. V škole sa uskutoční dezinfekcia.

Ak sa u niektorého z osôb vylúčených zo školského procesu objavia počas zatvorenia tried príznaky na COVID-19, alebo sa u nich potvrdí ochorenie, prerušuje sa štandardný V-V proces v celej škole a ďalej sa postupuje podľa usmernení lekára resp. RÚVZ. V škole sa uskutoční dezinfekcia.

**V prípade potvrdených PZ a OZ** je potrebné vylúčiť zo školského procesu osoby v úzkom kontakte zamestnanca. Ak pozitívni PZ alebo NZ sú v kontakte len so žiakmi 1 triedy, prerušuje sa vyučovanie len u žiakov danej triedy. Ak prichádzajú do kontaktu so žiakmi viacerých tried, prerušuje sa V-V proces vo všetkých triedach ich kontaktu, poprípade v celej škole a zamestnanci postupujú podľa usmernenia lekára, resp. RÚVZ. V škole sa uskutoční dezinfekcia.

**V prípade potvrdených NZ** je nutné vylúčiť zo školského procesu osoby v úzkom kontakte daného zamestnanca. Zamestnanci postupujú podľa usmernenia lekára resp. RÚZ. V škole sa uskutoční dezinfekcia. Ak sa u niektorého z osôb vylúčených zo školského procesu objavia počas vylúčenia príznaky na COVID-19, alebo sa u neho potvrdí ochorenie, postupuje sa rovnakým spôsobom.

**Organizácia V-V procesu:**

Nad rámec opatrení v zelenej a oranžovej fáze riaditeľ zváži po dohode s RÚVZ: dištančnú formu vzdelávania pre žiakov vylúčených zo štandardného V-V procesu, okrem žiakov tried s nariadenou karanténou . Žiakov prvého až piateho ročníka rozdelí na skupiny po 15 žiakov. Žiaci 2. stupňa pokračujú v štandardnom vzdelávaní. V prípade, ak nie je v možnostiach školy kapacitne zabezpečiť takúto veľkosť tried, tak platí, že prezenčné vyučovanie prebieha u žiakov 1. až 5. ročníka a vyučovanie žiakov 2. stupňa prebieha dištančne. Pre prezenčné vyučovanie nad rámec predchádzajúcej fázy platí, že vytvorená trieda sa nebude meniť, aj keď počet žiakov klesne, nebude dochádzať k migrácii žiakov medzi jednotlivými triedami. Základná škola má možnosť autonómne koncipovať štruktúru vyučovacieho dňa a takisto upraviť obsah a formu vzdelávania. Základná škola v tejto fáze neorganizuje besiedky, hromadné podujatia, ŠVP, LVK a viacdňové školské výlety.

V Bratislave, 16. 9. 2020 RNDr. Alena Heldová,

 riaditeľka školy